የዱር እንስሳት ከሰዎች ጋር በሚኖራቸው ቁርኝት ለኮሮናቫይረስ ተጋላጭ እንዳይሆኑ የመከላከል ተግባራትን እያከናወኑ መሆኑን ባለስልጣኑ አስታወቀ፡፡
ባሕርዳር፡ ግንቦት 18/2012 ዓ.ም (አብመድ) የአማራ ክልል የአካባቢ፣ የደንና የዱር እንስሳት ጥበቃና ልማት ባለስልጣን በሚያስተዳድራቸው ብሔራዊ ፓርኮች እና የማኅበረሰብ ጥብቅ ሥፍራዎች ከኮሮናቫይረስ ተጋላጭነት ለመከላከል እየሠራ መሆኑን አስታውቋል፡፡የባለስልጣኑ የኮሙዩኒኬሽን ዳይሬክተር ጋሻው እሸቱ 10 በሚሆኑ ብሔራዊ ፓርኮችና የማኅበረሰብ ጥብቅ ሥፍራዎች የኮሮና ቫይረስን መከላከል በሚቻልባቸው ቅድመ ተግባራት እና ርምጃዎች ላይ መምከራቸውን ተናግረዋል፡፡ የዱር እንስሳት በመንጋ የሚኖሩ፣ እርስ በርሳቸው ተመጋጋቢ፣ ከሰዎች እና ከቤት እንስሳቶች ጋር ሊቀላቀሉ የሚችሉ በመሆናቸው በኮሮናቫይረስ ከተጋለጡ ‘‘የኮሮናቫይረስ ተጋላጭነት በብርቅየ የዱር እንስሳት ብዝኃ ሕይወት ላይ ስጋት መሆን የለበትም’’ ያሉት አቶ ጋሻው በፓርኮቹ ውስጥ ለሚሠሩ የጥበቃ፣ ስካውት እና ለጽሕፈት ቤት ሠራተኞች በዘርፉ ላይ ያተኮረ የኮሮናቫይረስ መከላከያ ትምህርቶችን እና የቁሳቁስ ድጋፎችን ማድረጋቸውን አስታውቀዋል፡፡